মার্সেলোর ছেলের ফুটবল দক্ষতার ভিডিও ভাইরাল | বিশ্ব | DW | 16.05.2018
রেয়াল মাদ্রিদের ব্রাজিলীয় ডিফেন্ডার মার্সেলো গর্বিত বাবা হিসেবে তাঁর আট বছরের ছেলের একটি ভিডিও ইনস্টাগ্রামে পোস্ট করেছিলেন৷ ১৭ ঘণ্টায় সেটি দেখা হয়েছে ৫০ লাখের বেশি বার!
কেন হবে না? ভিডিওটি একবার দেখার পর যে, আপনারই তা বারবার দেখার ইচ্ছে হবে৷ আট বছরের এনজো ভিয়াইরার পারফর্মেন্স আপনাকে মুগ্ধ করবে৷ বেঞ্চে বসে থাকা বাবাসহ রেয়াল মাদ্রিদের ১১ জন ফুটবলারের সঙ্গে হেড বিনিময় করেছে সে৷ এই সময় একবার বল মাটিতে পড়েনি৷ শেষ খেলোয়াড় হিসেবে রেয়াল মাদ্রিদের অধিনায়ক সার্জিও রামোসের সঙ্গে হেড বিনিময় করে পাশে রাখা ঝুড়িতে বলটি ফেলে দেয় সে৷ এরপরই সবাই মিলে এনজোকে ঘিরে ধরে শূন্যে তুলে নাচতে শুরু করেন৷
মে 15, 2018 11-এ:04পূর্বাহ্ণ PDT -এ Marcelo Vieira Jr. (@marcelotwelve) -এর দ্বারা একটি পোস্ট শেয়ার করা হয়েছে
এনজো ভিয়াইরা বাবার ক্লাব রেয়াল মাদ্রিদের জুনিয়র লেভেলে ফুটবল খেলে৷ ইনস্টাগ্রামে ভিডিওটি পোস্ট করে মার্সেলো লেখেন, ‘বাবার গর্ব৷’ এরপর রেয়াল মাদ্রিদকে ট্যাগ করে তিনি লিখেছেন, ‘এটা একটা পরিবার৷’
কি-ওয়ার্ডস ফুটবল, ভা্ইরাল ভিডিও, ব্রাজিল, মার্সেলো, রেয়াল মাদ্রিদ
পার্মালিংক https://p.dw.com/p/2xohn